Tizrawin yettwaxedmen i wungal agreɣlan, tella-d sɣur aṭas n yinagmayen iberraniyen gar-asen Genette G. , ma d ayen yenan tizrawin n wungal aqbayli ttuɣalen s tuget ɣer tmusniwin n lɣerb, ladɣa ɣer tsensiwelt i yerran lwelh-as s teɣzi ɣer wullis d yiswiren-is ilqayanen di tira ladɣa ayen i yerzan tasiwelt i yettunaḥsaben d yiwwet n tulmist i ɣef ibedd wungal, ɣef waya tazrawt ara nexdem terza tasiwelt deg wungal Aẓar n tagut, maca ur nezmir ara ad nezrew tasiwelt melba ma nedda-d seg tsensiwelt . Ihi asteqsi agejdan , Amek tebna tsiwelt deg wungal  Aẓar n tagut  n Salem ZENYA?